Nemzeti Élelmiszerlánc-biztonsági Hivatal
[bookmark: _Toc0]Fontos határidő a méhészeknek: október 15-ig kell bejelenteni a méhcsaládokat
A Nemzeti Élelmiszerlánc-biztonsági Hivatal felhívja a méhészek figyelmét, hogy a jövő évi támogatások igénybevételéhez fontos, hogy a méhcsaládokat 2026. október 15-ig bejelentsék a TIR-ENAR rendszerben. A határidőt követően bejelentett méhcsaládok után már nem vehető igénybe a 2027. évi támogatás.
Tájékoztatjuk a méhtartókat, hogy a „Méhészeti Ágazati támogatások” jogcímeinek 2027. évi tárgyévében csak a 2026. október 15-ig a TIR-ENAR rendszerbe hibátlanul bejelentett és nyilvántartásba vett méhcsaládok után nyújtható be támogatási igény.A 2026. október 15-ét követően bejelentett méhcsaládok a 2027. évi támogatások szempontjából már nem vehetőek figyelembe.
A gyorsabb és gördülékenyebb ügyintézés érdekében javasoljuk, hogy a méhcsaládszám változásának bejelentését elektronikus úton, a Nébih Portál használatával, KAÜ-n keresztül intézzék.

